สอบถามคุณค่ะ มีเพศสัมพันธุ์เเล้วถุงยางขาดปกติทานยาคุมอยู่เเล้ว ทานมา19วันเเล้วเเบบนี้หนูต้องทำยังไงดีค่ะ จะท้องมั้ยคะ
สวัสดีค่ะ หากทานยาคุมกำเนิดมาได้ 19 วันแล้ว ยาคุมก็จะออกฤทธิ์ในการป้องกันการตั้งครรภ์ได้แล้วค่ะ โดยหากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% แม้จะไม่ใช้ถุงยางอนามัยก็ตามค่ะ ดังนั้น การที่ถุงยางอนามัยจะขาด โอกาสในการตั้งครรภ์ก็ถือว่ายังมีน้อยมากๆ จึงไม่จำเป็นต้องทำอะไร และไม่จำเป็นต้องทานยาคุมฉุกเฉินร่วมไปด้วยค่ะ เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ